પોલીસ સૂત્રોના કહેવા અનુસાર નરોડામાં હરિદર્શન ચોકડી પાસે આવેલા અવનિ ફ્લેટમાં રહેતા વેપારી પરિવારે કોઇ અગમ્ય કારણોસર સામૂહિક આપઘાત કર્યો છે. પત્ની કવિતા અને પુત્રી શ્રીનીને ઝેર પીવડાવ્યા બાદ કુણાલ ત્રિવેદીએ ગળાફાંસો ખાઇ આપઘાત કર્યો છે. પોલીસને ઘરમાંથી સ્યૂસાઇડ નોટ મળી આવી છે જેમાં કાળી શક્તિઓથી પરિવાર પરેશાન હોવાનો ઉલ્લેખ કરાયો છે. સ્યૂસાઇડ નોટમાં લખ્યું છે કે, મમ્મી તમે ક્યારેય મને સમજી ન શક્યા, મેં ઘણી વખત કાળા જાદુ વિશે જણાવ્યું હતું. પરંતુ ક્યારેય તમે માન્યા નહીં અને દારૂનું કારણ બતાવ્યું. સ્યૂસાઇડ નોટમાં એ પણ લખવામાં આવ્યું છે કે અમે ક્યારેય આત્મહત્યા ન કરી શકીએ, પરંતુ કાળી શક્તિઓને કારણે આત્મહત્યા કરી રહ્યા છીએ.